Αθλητικά γεγονότα του 2007/Ιούλιος

2 Ιουλίου - Στίβος: Ο Κώστας Δουβαλίδης καταρρίπτει ξανά την πανελλήνια επίδοση με χρόνο 13.54 στα 110μ εμπόδια κατά τη διάρκεια της διεθνούς συνάντησης Τσικλιτήρεια.

3 Ιουλίου 
Ιστιοπλοΐα: Η ομάδα Αλίνγκι νικάει την Ομάδα των Εμιράτων Νέα Ζηλανδία στον τελικό αγώνα του Κυπέλλου Αμερικής (America's Cup), κερδίζοντας τη ρεγκάτα με 5-2.
Σόφτμπολ: Το Μαρούσι 2004 κατακτά το πρωτάθλημα Ελλάδας, νικώντας με 10-7 στον τελικό, την ομάδα της Ευρυάλης. 

4 Ιουλίου
Ποδόσφαιρο: Νέος προπονητής του Α.Ο. Αιγάλεω αναλαμβάνει ο Γιάννης Χατζηνικολάου.
Η Διεθνής Ολυμπιακή Επιτροπή, σε συνεδρίασή της στη Γουατεμάλα, επιλέγει το Σότσι στη Ρωσία ως τη διοργανώτρια πόλη για τους Χειμερινούς Ολυμπιακούς Αγώνες του 2014.

6 Ιουλίου- Με απόφαση της ΔΟΕ θα είναι πιο εύκολη η αφαίρεση ενός ολυμπιακού αθλήματος από τους Ολυμπιακούς Αγώνες. Από εδώ και στο εξής θα είναι αρκετή η πλειοψηφία του 50,1% για τον αποκλεισμό. Εως τώρα, ίσχυε η πλειοψηφία των 2/3 σε περίπτωση που έπρεπε να "εξοβελιστεί" κάποιο ομαδικό άθλημα.

7 Ιουλίου- Σόφτμπολ: Η Δανία αναδεικνύεται πρωταθλήτρια Ευρώπης στους άνδρες στον τελικό στο Μπεβερέν του Βελγίου, επικρατώντας με 7-0 σύνολο νικών. Τη δεύτερη θέση κατέλαβε η Τσεχία και την 3η η Ολλανδία.

8 Ιουλίου
Ο Ρότζερ Φέντερερ κατακτά το 5ο του συνεχόμενο Γουίμπλεντον στο απλό ανδρών, με νίκη στον τελικό επί του Ραφαέλ Ναδάλ και ισοφαρίζει το ρεκόρ των 5 συνεχών νικών του Μπιορν Μποργκ. Η Βένους Γουίλιαμς κέρδισε την προηγούμενη ημέρα τον αντίστοιχο   γυναικείο τίτλο  για τέταρτη φορά στην ιστορία της.
Γυμναστική: Η Ελένη Ανδριόλα και η Μιχαέλα Μεταλλίδου πρωτεύουν στο σύνθετο ατομικό γυναικών και νεανίδων, αντίστοιχα, στο πανελλήνιο πρωτάθλημα ρυθμικής, που διεξήχθη στο κλειστό γυμναστήριο της Νεάπολης στη Λάρισα. 
Υγρός στίβος: Το χάλκινο μετάλλιο στο Παγκόσμιο Λιγκ υδατοσφαίρισης κατακτά η εθνική γυναικών στο Μόντρεαλ κερδίζοντας τον Καναδά με 6-4. Το χρυσό μετάλλιο πήραν οι ΗΠΑ κερδίζοντας στον τελικό την Αυστραλία, με 8-4.

9 Ιουλίου- Ποδόσφαιρο: Παραιτείται από την τεχνική ηγεσία του Ηρακλή ο Ιβάν Γιοβάνοβιτς.

13 Ιουλίου
Στίβος:Το πρώτο της μετάλλιο στο 5ο παγκόσμιο πρωτάθλημα παίδων - κορασίδων κατακτά η Ελλάδα. Η 17χρονη Παναγιώτα Τσινοπούλου αναδεικνύεται 3η στα 5.000 μ. βάδην κορασίδων. Η Τσινοπούλου διένυσε την απόσταση σε 22:49.15, επίδοση που αποτελεί πανελλήνιο ρεκόρ κορασίδων (το προηγούμενο κατείχε από τις 31 Ιουλίου 1999 η Μαρία Χατζηπαναγιωτίδου με 23:28.17). 
Πυγμαχία: Ο Βασίλης Σακόβ νικάει τον Ουαλό Τζένγκινς και κατακτά  το χάλκινο μετάλλιο στα 54 κιλά του ευρωπαϊκού πρωταθλήματος εφήβων (στο Σομπόρ της Σερβίας).

15 Ιουλίου
Ποδόσφαιρο: Η Βραζιλία κατακτά το Κόπα Αμέρικα κερδίζοντας με 3-0 την Αργεντινή στον τελικό. Το χάλκινο μετάλλιο κατέκτησε το Μεξικό, κερδίζοντας την Ουρουγουάη, με 3-1.
Στίβος: Το χρυσό μετάλλιο στα 110 μ. εμπόδια στο Παγκόσμιο πρωτάθλημα παίδων και κορασίδων, κατακτά ο Κώστας Δουβαλίδης. 
Πετοσφαίριση:Η Βραζιλία κατακτά για 5η συνεχή φορά το Παγκόσμιο Λιγκ, κερδίζοντας στον τελικό στο Κατοβίτσε της Πολωνίας τη Ρωσία με 3-1. Οι ΗΠΑ κατέκτησαν το χάλκινο μετάλλιο με νίκη επί της Πολωνίας, με 3-1.

21 Ιουλίου - Υγρός Στίβος: Χάλκινο μετάλλιο στα 50μ. ελεύθερο κατέκτησε η 15χρονη Κρίστελ Βουρνά στο Ευρωπαϊκό πρωτάθλημα κολύμβησης εφήβων και νεανίδων, στην Αμβέρσα του Βελγίου . Δύο ημέρες πιο πριν, στην ίδια διοργάνωση η Ανδριάνα Τερζή κατέκτησε χάλκινο μετάλλιο στα 200μ. πεταλούδα, σημειώνοντας χρόνο 2:12.39 στον τελικό.

22 Ιουλίου
Ο Κώστας Καραμουσαλής αναδεικνύεται νικητής στο δέκαθλο ανδρών στο 1ο διεθνές μίτινγκ συνθέτων αγωνισμάτων στο Ναύπλιο με 7.323 βαθμούς κατά την διήμερη αγωνιστική προσπάθειά του στα δέκα επι μέρους αγωνίσματα.
Η Αργεντινή κερδίζει την Τσεχία με 2-1 στον τελικό και κερδίζει το 6ο της  Παγκόσμιο Κύπελλο στην κατηγορία ηλικίας κάτω των 20 ετών.

24 Ιουλίου- Ποδόσφαιρο: Η Εθνική Νέων (ηλικίας κάτω των 19 ετών) κερδίζει τη Γερμανία με 3-2 και προκρίνεται στον τελικό του αντίστοιχου Ευρωπαϊκού πρωταθλήματος.

26 Ιουλίου- Πάλη: Το χρυσό μετάλλιο  στο ευρωπαϊκό πρωτάθλημα κορασίδων, που γίνεται στη Βαρσοβία (Πολωνία) κατακτά η Μαρία Πρεβολαράκη στα 49 κιλά,  χαρίζοντας στην ελληνική πάλη το πρώτο της μετάλλιο στην ιστορία της στην κατηγορία των κορασίδων.

27 Ιουλίου- Ποδόσφαιρο: Η Εθνική Νέων Ελλάδας κατακτά το αργυρό μετάλλιο στο Ευρωπαϊκό πρωτάθλημα ποδοσφαίρου νέων, με ήττα από την Ισπανία στον τελικό στην Αυστρία, με 1-0.

29 Ιουλίου
Υγρός στίβος: Το πρώτο χρυσό μετάλλιο στην ιστορία της κατακτά η εθνική ομάδα συγχρονισμένης κολύμβησης, στο ντουέτο του Ευρωπαϊκού Πρωταθλήματος Νεανίδων, στην Καλέλα της Ισπανίας. Οι Δέσποινα Σολωμού και Νεκταρία Ραμνιώτη συγκέντρωσαν 92.200 βαθμούς και άφησαν πίσω τους την παγκόσμια υπερδύναμη Ρωσία.
Ποδόσφαιρο: Η εθνική ομάδα του Ιράκ κατακτά το Κύπελλο Ασίας, κερδίζοντας με 1-0 στον τελικό την ομάδα της Σαουδικής Αραβίας.  
Τζούντο:Η Ελένη Πάτσιου κατακτά το χρυσό μετάλλιο στα +78 κιλά στο Βαλκανικό Πρωτάθλημα στη Νέα Ιωνία Βόλου. Συνολικά, η χώρα μας είχε ένα χρυσό, τέσσερα αργυρά και επτά χάλκινα μετάλλια.
Κωπηλασία:Στο Παγκόσμιο Πρωτάθλημα κωπηλασίας κάτω των 23 ετών, το οποίο διεξήχθη στο Στραθκλάιτ της Σκωτίας,  η Αλεξάνδρα Τσιάβου κερδίζει χρυσό μετάλλιο στο σκιφ ελαφρών βαρών των κοριτσιών, όπως και η τετράκωπος άνευ πηδαλιούχου ελαφρών βαρών των αγοριών με τους Απόστολο Γκουντούλα, Νίκο Γκουντούλα, Απόστολο Κουρκούμπα και Βαγγέλη Τσουρτσούλα, καθώς και η δίκωπος άνευ πηδαλιούχου των αγοριών με τους Γιάννη Τσίλη και Γιώργο Τζιάλλα.  
Ποδηλασία: Ο Ισπανός Αλμπέρτο Κονταδόρ κερδίζει τον 94ο Ποδηλατικό Γύρο Γαλλίας, ο οποίος αμαυρώθηκε από σκάνδαλα αναβολισμού.

30 Ιουλίου
Κωπηλασία: Ο Ναυτικός Όμιλος Ιωαννίνων αναδεικνύεται ξανά Πρωταθλητής Ελλάδας.
Ιστιοπλοΐα: Ο Α. Κάτσιος κατακτά το χρυσό μετάλλιο στο ευρωπαϊκού πρωταθλήματος Laser 4.7 που ολοκληρώθηκε στην Ιρλανδία.

 07